**Gentofte Kunstskøjteløber Forening Referat af Generalforsamling 11. marts 2019 kl. 17.00 i klublokalet på 1. sal (lok. 26)**

Indkaldelse og dagsorden ifølge vedtægterne:

**1. Valg af dirigent (og referent)**

Mogens Muff valgt som dirigent (for 20. gang!) og Mie Svan Jørgensen som referent. Dirigenten konstaterede, at GF var lovligt indkaldt.

**2. Formandens beretning**

Beretningen kan findes på hjemmesiden og er udsendt skriftligt på mail til alle medlemmer sammen med indkaldelsen.

Generelt

GKF er stadig Danmarks største klub med aktuelt 255 medlemmer, og vi har haft en god sæson.

GKF vandt Funskate ØST pokalen til såvel ØST 3 konkurrencen og til FunSkate finalen, og GKF vandt klubkonkurrencen til HSK-Cup for M- og K-løbere.

Ved sæsonens ISKRYSTAL-konkurrencer i Hørsholm, der er en friløbskonkurrence for børn, unge og voksne med klubmærker, har GKF også gjort sig flot bemærket og hjemtaget mange medaljer.

Vi har i år fået to Sjællandsmestre, Anna-Flora Colmor Jepsen i Novice M og Vanessa Sevidova i Junior M. Anna-Flora og Vanessa vandt desuden hhv. sølv og bronze ved Danmarksmesterskabet.

Anna-Flora deltog endvidere i Nordisk Mesterskab i Sverige i begyndelsen af februar, hvor hun repræsenterede Danmark i Novice damer og endte på en flot samlet 13. plads.

Der er fortsat morgentræning tirsdag og torsdag for M-, E-, F- og voksenhold

Vi har et rigtigt godt samarbejde med vore sponsorer, Stadion, forældregruppen og Gentofte Stars – hvilket alt sammen er vigtigt for at sikre fortsat succes i GKF og god trivsel i klubben.

I 2013 startede vi et samarbejde imellem Søgårdsskolen og GKF. Her fem år efter er samarbejdet stadig godt, og Søgårdsskolen kommer fast hver torsdag.

På sponsorfronten takker vi vores sponsorer Skate Bootique, Ver de Terre, Absalon Hotel og Airtrix. for deres støtte til klubben. Også et stort tak til Gentofte Kulturfond for støtte til vores Gallashow

Aktiviteter

 Gallashow 2018 blev afholdt med deltagelse af omkring 190 løbere med temaet ”down GKF memory lane”. Sidste show blev traditionen tro overværet af Hans Toft

 Halloween blev holdt på isen for tredje gang, denne gang arrangeret af forældre i skøjteskolen

 Julearrangement

 Fastelavn

 Melodi Grand-Prix fest på is – arrangeret af forældre

 Gallashowet 2019 er under planlægning – årets tema er ’’Tidsrejsen’’

Konkurrencer

 GKF lagde i august is til DSU´s mærkeprøve ØST

 GKF vandt klubpokalen til HSK Cup

 Vi har traditionen tro afholdt Oktoberkonkurrencen

 Vi er igang med at planlægge DSU’s Friløbskonkurrence, der afholdes den tredje weekend i marts, med rekordmange tilmeldinger i år

 Det er rigtig vigtigt for klubben med forældrehjælp ved disse arrangementer

 Der afholdes skøjteskolekonkurrence i slutningen af april, som sæsonafslutning (planlægges af trænerne og den nye bestyrelse)

Hold/trænere

 Skøjteskolen træner 2 gange om ugen og har p.t. 88 løbere (normeringen er 90). De er delt ind i mindre hold med faste trænere. Skøjteskolen har 2 trænere og 7 hjælpetrænere tilknyttet.

 Familieholdet træner 1 gang om om ugen.

 Voksenholdet træner 1 gang om ugen.

 Søgårdsskolen træner 1 gang om ugen.

 Funskate F1, F2 og F3 - træner 2-3 gange om ugen + off-ice og går til konkurrencer, F1 og F2 med programmer, F3 med elementer.

 E- og M-hold: Vi har aktuelt 7 hold med M- og K-løbere (M1, M2, EK1, E1, EK2, E2, E3). E3 har alle fået programmer i denne sæson og deltager i ISKRYSTAL-konkurrencer. Der er blevet oprettet et nyt E4-hold med start 1. april, som skal træne til at blive konkurrenceløbere inden for de kommende år.

Trænerteamet

 Nadia var konstitueret cheftræner frem til august 2018 hvor Dima og Julia tiltrådte som henholdsvis cheftræner og assisterende træner. Trænerteamet består derudover af Grazyna og Julie, samt Charlotte der underviser på familieholdet, og Anne-Claire Theissen der står for balletundervisningen. Hertil kommer alle vores hjælpetrænere.

 Alle hjælpetrænere har bestået træner 1 uddannelsen.

 Vi har også haft en række løbere på Hold-i-hånd kursus.

 Dima er sammen med Anna-Flora Colmor Jepsen tilmeldt ISU Olympic Development Project 2018 - 2021 – ODP, som er et internationalt træneruddannelsesforløb, der strækker sig over 4 år. Dima og Anna-Flora deltog i første sekvens i Finland i maj sidste år, selvom Dima først startede hos os i august, og de skal af sted igen til maj. Leonora Colmor Jepsen deltager også i Finlandsprojektet som træner med egenbetaling.

Forældre

Formanden takkede de mange forældre, der gør en særlig indsats for klubben:

 Stort tak til Skøjteskoleforældrene som står for bemandingen af skøjteudlejningen

 Edita Gunel for at være primus motor på organisering af bl.a. Halloween og julefesten

 Nadia Knudsen hjælper bl.a. med at koordinere prøvetimer til skøjteskolen og familieholdet og bemander skøjteudlejningen til familieholdet

 Natasha Goldbeck har som isplanlægger udarbejdet træningsplaner og ændringer til træningsplaner i samarbejde med trænerne, stadion og ICG og har repræsenteret GKF i isudvalget

 Anna Frejlev repræsenterer forældregruppen for løberne fra Søgårdsskolen. Holdet har status som almindelige medlemmer af GKF

 Sidste sommer blev omklædningsrummene på kunstgangen flot istandsat af forældre og løbere. Tak til jer.

 Henriette Andersen har været primus motor for at arrangere Melodi Grand Prix festen på is

Bestyrelsen

 Bestyrelsen blev konstitueret på ny efter generalforsamlingen i 2018, med Pernille Lohmann som formand, Sanne Colmor som næstformand, Henning Goldbeck som kasserer og Mie Svan Jørgensen som sekretær. Bestyrelsen bestod derudover af Jesper Lauritzen, Ronnie Knudsen og Katrine Nygaard som FunSkateansvarlig, mens Maria Louise Højstrøm og Lyudmila Bobek blev valgt som suppleanter.

 I september trak medlem Katrine Nygaard sig desværre fra bestyrelsen, og bestyrelsen konstituerede sig på ny med Maria Louise Højstrøm som medlem i stedet for suppleant, og Mie Svan Jørgensen overtog rollen som FunSkateansvarlig.

 Bestyrelsen mødes fast en gang om måneden og igangsætter og planlægger aktiviteter. Holder kontakten og samarbejdet med alle relevante samarbejdspartnere.

 Bestyrelsen søger en person til fremadrettet at varetage kassereropgaven, idet Henning Goldbeck ved sin genindtræden i bestyrelsen sidste år meddelte, at han stillede sig til rådighed som kasserer det første år. Såfremt der ikke kan findes en ny kasserer, kan det være nødvendigt at outsource opgaven til en betalt deltidsmedarbejder. Det vil i givet fald nødvendiggøre en stigning i kontingenterne for alle medlemmer

 Formanden anbefalede genvalg af de bestyrelsesmedlemmer, der genopstiller, men opfordrede samtidig ’nye’ skøjteforældre til at opstille, så vi kan sikre nye kræfter med bestyrelseserfaring.

Faciliteter

 Denne sæson afsluttes allerede den 26. maj, da hal 2 hvert tredje år skal have isen af for at renovere bunden. I stedet vil der være off ice træning frem til sommerferien.

 Vi har fået tildelt is til at kunne afholde sommercamp for F-, E- og M-løbere i uge 31 og 32. Der kommer nærmere info om dette senere på foråret.

 Hal 1 holdes i år åben frem til den 14. april, hvorefter den lukkes og der fortsættes med en mindre træningsplan i hal 2.

 Skøjteskolen og familieholdet træner frem til slutningen af april, og skøjteskolen afslutter sæsonen med en klubkonkurrence.

DSU

 Anna-Flora har deltaget på DSU’s Danskate hold hele året, og i år har Sarah fra M2 været inviteret med til Danskatesamlinger.

 DSU har afholdt to åbne træningssamlinger i år, og vi havde løbere med til begge samlinger.

**3. Det reviderede regnskab fremlægges til godkendelse (omdelt på mødet)**

Henning Goldbeck omdelte og gennemgik det reviderede regnskab for 2018. Efter et mindre underskud på ca. 16.000 kr. i 2017 grundet ikke-budgetterede udgifter i forbindelse med trænerskift og søgen efter en ny cheftræner, har klubben i 2018 opnået et pænt overskud på ca. 124.000 kr.

Overskuddet hidrører primært fra 1. halvår, hvor vi havde færre trænere. Hermed er klubbens egenkapital øget til omkring 268.000 kr., hvilket betyder, at der atter er etableret en tilstrækkelig sikkerhedsbuffer til at imødegå uforudsete hændelser.

Regnskabet er revideret af klubbens revisor, Charlotte Vestergaard, uden anmærkninger. Regnskabet blev herefter godkendt.

**3.b. Fremlæggelse af budget (omdelt på mødet)**

Kontingenterne går ned i 2019, da vi ikke har is i juni, og kassereren har valgt en lidt konservativ tilgang til antal af medlemmer, da det er svært at spå om fremtiden. Indtægterne er derfor lagt lavere i 2019. Overskuddet er estimeret til 19.000 kr., så hvis vi ønsker ekstraordinære aktiviteter så skal der være indtjening forbundet med det.

Budgettet for 2019 blev herefter godkendt.

**4. Behandling af indkomne forslag**

Bestyrelsen havde ikke modtaget forslag til behandling på generalforsamlingen.

**5. Valg til bestyrelsen**

Følgende var på valg:

 Sanne Colmor (næstformand) - **Genopstiller**

 Mie Svan Jørgensen (sekretær og FunSkateansvarlig) - **Genopstiller**

 Jesper Lauritzen (medlem) - **Genopstiller**

 Ronnie Knudsen (medlem) - **Genopstiller**

 Maria Louise Højstrøm (medlem) – **Genopstiller**

Følgende var ikke på valg:

 Pernille Lohmann (formand)

 Henning Goldbeck (kasserer)

Der ud over opstillede følgende kandidater til valget:

Henriette Andersen, Maria Thea og Lyudmila Bobek

I henhold til vedtægterne skal der vælges fire medlemmer i ulige år og tre i lige år. Da et medlem (Katrine Nygaard) var udtrådt af bestyrelsen i sit første valgår, skulle der vælges fem medlemmer, hvoraf fire for 2 år og ét for 1 år, samt to suppleanter, der altid vælges for 1 år. Der var 7 opstillede kandidater, og valget foregik som en skriftlig afstemning med følgende resultat (stemmer i parentes): 1. Sanne (66), 2. Maria Thea (63), 3. Ronnie (60), 4. Jesper (52), 5. Mie (51), 6. Henriette (39) og 7. Lyudmila (36).

Sanne, Maria Thea, Ronnie og Jesper blev valgt ind i bestyrelsen for 2 år og Mie for 1 år.

**6. Valg af suppleanter**

Fire kandidater stillede op:

Henriette Andersen, Lyudmila Bobek, Maria Louise Højstrøm og Anna Frejlev. Henriette og Lyudmila blev valgt som suppleanter for 1 år, Henriette som 1. suppleant.

**7. Valg af en revisor og en revisorsuppleant**

Bettina Lauritzen blev valgt som revisor og Mogens Muff som revisorsuppleant.

**8. Eventuelt**

En forældre spurgte ind til, hvor tit der afholdes klubmærkeprøver i Skøjteskolen. Bestyrelsen svarede, at det sker løbende, og at denne vurdering foretages af cheftræner samt hjælpetrænerne, når disse vurderer at specifikke løbere er klar. Ofte ved løberne ikke engang, at de er igang med at tage en mærkeprøve, dette for at undgå unødvendig nervøsitet.

En forældre spurgte, om der er nok hjælpetrænere til de forskellige hold på skøjteskolen. På et af holdene er der 30 løbere. Svaret fra bestyrelsen var enstemmigt, at vurderes der at mangle hjælpetrænere, vil der naturligvis blive adderet flere.

En EK2 løber (Cecilie) meldte sig på banen, hun har taget hold-i-hånd kurset og vil gerne hjælpe til på skøjteskolen. Hvis man gerne vil være hjælpetræner, skal man skrive en kort ansøgning til cheftræneren.

I henhold til vedtægterne konstituerer den nye bestyrelse sig på førstkommende bestyrelsesmøde, der afholdes den 20. marts 2019.